Kaspars Daugaviņš

Kaspars Daugaviņš (dzimis  Rīgā) ir latviešu hokejists, spēlē kreisās malas uzbrucēja pozīcijā, Latvijas hokeja izlases spēlētājs un kapteinis. Pašlaik (2025) pārstāv Vācijas 2. hokeja līgas (DEL2) komandu Kaseles Huskies.

 Karjera 
2003.—2004. gada sezonā K. Daugaviņš spēlēja Latvijas hokeja līgas klubā HK Rīga 2000, 14 spēles aizvadīja arī HK "Prizma" sastāvā. Nākamajā sezonā spēlēja Maskavas CSKA 2. sastāvā, kas spēlē pēc spēka 3. spēcīgākajā Krievijas hokeja līgā. 2005.—2006. gada sezonā atkal pārstāvēja HK Rīga 2000.

2006. gada NHL draftā viņu draftēja Otavas "Senators" 3. kārtā ar kopējo 91. numuru. 2006.—2007. gada sezonu K. Daugaviņš uzsāka OHL līgas klubā Toronto Sentmičelas "Majors", vēlāk sāka spēlēt Bingemtonas "Senators" sastāvā.

2007.—2008. un 2008.—2009. gada sezonu aizvadīja OHL līgas Mississauga St. Michael's Majors un AHL līgas Bingemtonas "Senators" sastāvos. Kopš 2009.—2010. gada sezonas spēlē Bingemtonas "Senators" sastāvā, 2010. gada 15. janvārī spēlē pret Ņujorkas "Rangers" debitēja NHL.Daugaviņš debitē NHL, "Senators" uzvar

2010.—2011. gada sezonā Bingemtonas "Senators" sastāvā izcīnīja Kaldera kausu. Viņš kļuva par trešo latviešu hokejistu, kas izcīnījis Kaldera kausu.Daugaviņš ir trešais Latvijas hokejists, kurš izcīnījis Kaldera kausu, delfi.lv 2011. gada 31. oktobrī K. Daugaviņš guva savus pirmos vārtus "Senators" sastāvā NHL karjerā.

2012.—13. gada NHL sezonas lokauta laikā spēlēja KHL kluba Rīgas "Dinamo" sastāvā. Pēc lokauta atgriezās Otavas "Senators" sastāvā, taču marta nogalē tika izlikts neaizsargāto spēlētāju sarakstā, viņa līgumu pārņemot Bostonas "Bruins" klubam. Kopā ar "Bruins" Daugaviņam izdevās sasniegt Stenlija kausa finālu, tajā gan ar 2—4 piekāpjoties Čikāgas "Blackhawks" vienībai. Daugaviņš laukumā devās pirmajās četrās finālsērijas spēlēs.

2013. gada septembrī noslēdza līgumu ar Šveices hokeja līgas klubu HC Geneve—Servette. 2013. gadā Daugaviņš kļuva par pirmo latvieti, kas ieguvis Špenglera kausu, turklāt arī tika iekļauts turnīra simboliskajā izlasē, kā arī bija otrs rezultatīvākais turnīra spēlētājs. Sezonu uzbrucējs noslēdza kā visas Šveices līgas piektais rezultatīvākais uzbrucējs, savukārt izslēgšanās kārtā 10 spēlēs atzīmējās ar 13 (5+8) punktiem, kas bija pārliecinoši labākais rādītājs komandā. Ženēvas vienība sasniedza līgas pusfinālu, kurā sērijā ar 3—4 piekāpās Ronalda Ķēniņa pārstāvētajai Cīrihes "Lions".

2014. gada maijā noslēdza divu gadu līgumu ar KHL klubu Maskavas "Dinamo". 2014.—15. gada sezonu Daugaviņš ar 37 punktiem noslēdza kā komandas rezultatīvākais spēlētājs, taču jau nākamās sezonas ievadā "Dinamo" uzbrucēju ievietoja KHL atteikuma draftā, un tiesības uz hokejistu pārņēma Habarovskas "Amur". Neaizvadot "Amur" rindās nevienu spēli, pāris dienas vēlāk hokejists tika aizmainīts uz Ņižņijnovgorodas "Torpedo". "Torpedo" rindās viņš kļuva par vienu no komandas vadošajiem spēlētājiem, un pēc sezonas noslēguma pagarināja līgumu ar komandu uz vēl diviem gadiem. No 2018. līdz 2020. gadam spēlēja Maskavas "Spartak" rindās. 2019.—20. gada sezonu noslēdza ar 40 rezultativitātes punktiem. Nākamajā sezonā pārstāvēja Podoļskas "Vitjaz", tās sastāvā gūstot 49 punktus. Tā kļuva par rezultatīvāko jebkura Latvijas hokejista sezonu KHL.

2021.—2022. gada sezonā spēlēja Šveices Nacionālās līgas komandā SC Bern, bet 2022.—2023. gada sezonā pārstāvēja Vācijas klubu Īzerlonas "Roosters". 2023. gada septembrī pievienojās Slovākijas Ekstralīgas klubam Mihalovces "Dukla".

2024. gada novembrī paziņoja par sportista karjeras beigām.Daugaviņš negaidīti nolēmis likt punktu hokejista karjerai Pēc karjeras beigām sāka apmācīt jauniešus hokeja skolā "Kurbads" kā konsultants, plānojot nākotnē iegūt trenera sertifikātu. Vēlāk atgriezās spēlētāja statusā, sākumā izlases rindās, bet pēc tam arī klubu hokejā. Pirms 2025.—2026. gada sezonas pievienojās Optibet hokeja līgas komandai HK Mogo. 2025. gada novembrī parakstīja līgumu ar Vācijas pēc spēka otrās līgas DEL2 klubu Kaseles "Huskies".

 Latvijas izlase 
Latvijas hokeja izlases sastāvā spēlējis divpadsmit Pasaules čempionātos, kā arī 2010., 2014. gada un 2022 olimpisko spēļu turnīros.

Spēlējis arī 2006. un 2007. gada Pasaules čempionātos junioriem un 2004., 2005. un 2006. gada Pasaules čempionātos U—18 jauniešiem. 2007. gada Pasaules čempionātā junioriem 1. divīzijā ar 10 punktiem bija turnīra rezultatīvākais spēlētājs.

2006. gadā kļuva par trešo spēlētāju, kas viena gada laikā spēlējis Pasaules čempionātā gan Latvijas U—18, gan U—20, gan pieaugušo izlasē.

Pēc pēdējās hokeja spēles 2022. gada ziemas olimpiskajās spēlēs K. Daugaviņš paziņoja par savas karjeras beigām Latvijas izlasē,- Dārziņš un Daugaviņš pēc zaudējuma Dānijai atvadās no Latvijas izlases tomēr 2023. gadā atgriezās, lai pārstāvētu valstsvienību 2023. gada Pasaules čempionātā. Turnīrā, kas notika Rīgā un Tamperē, K. Daugaviņš bija komandas kapteinis, bet komanda pirmo reizi vēsturē izcīnīja bronzas medaļas.

2025. gada martā tika izplatīta informācija, ka hokejista karjeru beigušais K. Daugaviņš atkal trenējas un plāno konkurēt uz vietu Latvijas izlasē dalībai 2025. gada Pasaules čempionātā.

 Privātā dzīve 
Vecāki — Armands (miris 2022. gadā) un Inga Daugaviņi.Ievas Stāsti. — 2020.g. — Nr.10 K. Daugaviņa tēva brālis ir aktieris Andris Daugaviņš. Mācījies Juglas vidusskolā.

2013. gada 14. jūlijā pēc trīs gadu kopdzīves Kaspars Daugaviņš Rīgas Svētās Marijas Magdalēnas katoļu baznīcā salaulājās ar Santu Seili.Hokejists Kaspars Daugaviņš apprecējies, nra.lv 2015. gadā Kasparam un Santai piedzima meita, bet 2019. gadā — otrā meita."Beidzot visu dienu varu pabūt mājās" — jauns.lv

 Karjeras statistika 
     Regulārā sezona   Izslēgšanas spēles Sezona  Klubs  Līga                     2003—04 HK Rīga 2000 EEHL 2 0 1 1 0 — — — — — 2003—04 Rīgas "Prizma" Latvija 14 6 6 12 10 2 1 1 2 4 2004—05 Maskavas CSKA—2 Krievija—3 25 0 3 3 4 — — — — — 2005—06 HK Rīga 2000 Baltkrievija 45 4 11 15 16 — — — — — 2006—07 Bingemtonas "Senators" AHL 11 2 0 2 9 — — — — — 2006—07 Toronto St. Michael's Majors OHL 61 18 42 60 64 — — — — — 2007—08 Bingemtonas "Senators" AHL 3 0 1 1 0 — — — — — 2007—08 Toronto St. Michael's Majors OHL 62 40 34 74 42 4 2 1 3 4 2008—09 Bingemtonas "Senators" AHL 23 2 1 3 9 — — — — — 2008—09 Toronto St. Michael's Majors OHL 30 11 17 28 35 11 2 7 9 14 2009—10 Otavas "Senators" NHL 1 0 0 0 0 — — — — — 2009—10 Bingemtonas "Senators" AHL 72 21 25 46 16 — — — — — 2010—11 Bingemtonas "Senators" AHL 73 19 35 54 34 23 10 10 20 8 2011—12 Otavas "Senators" NHL 65 5 6 11 12 1 0 0 0 0 2011—12 Bingemtonas "Senators" AHL 7 4 2 6 0 — — — — — 2012—13 Rīgas "Dinamo" KHL 35 5 9 14 24 — — — — — 2012—13 Otavas "Senators" NHL 19 1 2 3 9 — — — — — 2012—13 Bostonas "Bruins" NHL 6 0 1 1 0 6 0 0 0 2 2013—14 HC Genève—Servette NLA 44 18 26 44 24 12 5 8 13 22014—15Maskavas "Dinamo"KHL5622153726111343 2015—16 Maskavas "Dinamo" KHL 8 1 3 4 2 — — — — — 2015—16 Ņižņijnovgorodas "Torpedo" KHL 44 14 21 35 12 11 3 2 5 252016—17Ņižņijnovgorodas "Torpedo"KHL471022324141232 2017—18 Ņižņijnovgorodas "Torpedo" KHL 56 11 16 26 18 4 0 2 2 02018—19Maskavas "Spartak"KHL581323366120110 2019—20 Maskavas "Spartak" KHL 59 19 21 40 22 6 1 3 4 22020—21Podoļskas "Vitjaz"KHL5817324938 — — — — —2021—22SC BernŠveice3410152514 — — — — —2022—23Īzerlonas "Roosters"Vācija5521284914 — — — — —2023—24Mihalovces "Dukla"Slovākija471143542011561122024—25Mihalovces "Dukla"Slovākija196142024 — — — — — Kopā NHL 91 6 9 15 21 7 0 0 0 2

 Atsauces 

 Ārējās saites 

Kategorija:1988. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:HK Rīgas 2000 spēlētāji
Kategorija:Rīgas "Prizma" spēlētāji
Kategorija:Otavas "Senators" spēlētāji
Kategorija:Rīgas "Dinamo" spēlētāji
Kategorija:Bostonas "Bruins" spēlētāji
Kategorija:Maskavas "Dinamo" spēlētāji
Kategorija:Ņižņijnovgorodas "Torpedo" spēlētāji
Kategorija:Maskavas "Spartak" spēlētāji
Kategorija:Podoļskas "Vitjaz" spēlētāji
Kategorija:Latvijas čempioni hokejā
Kategorija:Latvijas sportisti 2022. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Hokejisti 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Hokejisti 2026. gada ziemas olimpiskajās spēlēs